गांगुली मामले में पुनर्विचार की अपील\nअप्रैल महीने में पाकिस्तान के ख़िलाफ़ एकदिवसीय श्रृंखला में भारतीय गेंदबाज़ों ने धीमी गति से ओवर फेंका था जिसके कारण मैच रेफ़री क्रिस ब्रोड ने गांगुली पर प्रतिबंध लगाया था. 

आईसीसी अधिकारियों ने बाद में इस फ़ैसले की पुष्टि कर दी थी.

भारतीय क्रिकेट के प्रमुख रणबीर सिंह महेन्द्रा ने कहा " हमने आईसीसी से निवेदन किया है और आईसीसी इस पर अपनी बात कहे."

सौरभ गांगुली पहले ही पाकिस्तान के ख़िलाफ़ दो मैच में नहीं खेले हैं और अब चार मैचों का प्रतिबंध बाकी है. 

आईसीसी के प्रवक्ता ने बताया कि उन्हें बीसीसीआई की अपील मिली है और आने वाले दिनों में इस पर टिप्पणी की जाएगी.

उन्होंने कहा " हमें बीसीसीआई की अपील मिली है कि वो गांगुली के मामले में पुनर्विचार चाहते हैं. हम इस पर बयान देंगे."

इस बीच ग्लेमार्गन काउंटी के लिए खेल रहे गांगुली बेंगलूर जा रहे हैं जहां वो भारतीय खिलाड़ियों के लिए आयोजित हो रहे प्रशिक्षण शिविर में हिस्सा लेंगे.

\n\ntl;डॉ:
भारतीय क्रिकेट कंट्रोल बोर्ड के अधिकारियों ने अंतरराष्ट्रीय क्रिकेट परिषद से अपील की है कि कप्तान सौरभ गांगुली पर लगे पांच मैचों के प्रतिबंध पर फिर से विचार किया जाए.